DOMMER/HJÆLPER INFORMATION DM

Danske mesterskaber i mangekamp 2024

Lørdag den 24. august og

søndag den 25. august 2024

**DOMMER INFORMATION**

 

Dansk Atletik og Sparta Atletik og Løb afholder danske mesterskaber i mangekamp 2024 på Østerbro Stadion.

Vi glæder os til at se Danmarks bedste mangekæmpere til en spændende og begivenhedsrig weekend i København.

**Charlotte Beiter Bomme, stævneleder DM mangekamp 2024**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Kontaktoplysninger**

|  |  |
| --- | --- |
| **Stævneleder****Charlotte Beiter Bomme****Mobil: 21 27 07 48****charlotte@sparta.dk** | **Dansk Atletik Ansvarlig** **Katja Salivaara****Mobil: 24 45 71 91****katja@dansk-atletik.dk** |
| **Teknisk manager****Anja Lindholm****Mobil: 53 39 12 75****Anjalindholm4@gmail.com** | **Roster ansvarlig** **Mette Thorup Sørensen****spartastaevnetilmelding@sparta.dk** |
| **Tilmeldings ansvarlig****Mette Thorup Sørensen****spartastaevnetilmelding@sparta.dk** |  |

**Praktiske oplysninger**

**Registrering af dommere og hjælpere**

Alle dommere og hjælpere møder ind til registrering i stævnesekretariatet. Her får I udleveret en gul vest.

**Mødetid for dommere og hjælpere**

Alle dommere og hjælpere møder min. 1 time før jeres første opgave. Øvelsesledere bedes møde min. 1 ½ time før.

Når alle fra et hjælperteam er mødt ind, så mødes hele teamet i glasburet på tribunen, får briefing fra øvelseslederen. Vi kan desværre ikke være i klublokalet pga forberedelse til DHL stafetten.

**Øvelsesledere**

På dagen skal øvelsesledere i god tid tjekke ved øvelsesstedet, at alt er klart til konkurrence. Hvis ikke alt er i orden, så sørger øvelseslederne for, at det bliver bragt i orden. Ved at møde lidt før, så er der ro til at få tjekket øvelsesstedet, få lister og få sidste ting på plads.

Øvelseslederen sætter sine hjælpere yderligere ind i dagens opgaver – dog ikke information om indtastning i Roster – det klarer stævnesekretariatet.

Efter endt øvelse ryddes der op / klargøres til næste konkurrencehold.

**Roster (tastere)**

Vi taster resultaterne live ved alle øvelsesstederne. Læs vedhæftede vejledning til at taste i Roster.

I må dog gerne være forberedt hjemmefra og medbringe en IPhone eller IPad og installere Roster Mgmt app på forhånd. Giv lige besked, hvis man ikke har ovenstående device.

Se info om Roster sidst i dette skriv.

**Bespisning**

|  |  |
| --- | --- |
| **Spartas Klublokale** | **Fra kl. 12.30** |

Der vil være frokost i Spartas klublokale til alle dommere/hjælpere samt Spartas trænere. Vær venlig at respektere, at der ikke er mad til familie og venner, da der så ikke er nok til alle vores frivillige hjælpere.

Medbring evt. selv en drikkedunk, så du kan fylde den med vand.

**Dommertøj**

I vil få udleveret en gul Sparta Crew gul vest, som **skal** bæres synligt under hele stævnet. Hvis det bliver koldt så sørg selv for, at have en trøje/regnjakke med til at have inden under vesten.

Sparta Crew vest skal afleveres efter stævnet (yes, vi ved godt, at den er super trendy og I helst vil beholde den 😊 – men den er meget nem at se og dermed super smart til formålet).

**Parkering**

Kommer du i bil til DM i mangekamp, så kan du parkere på vores Mini Stadion på gruset.

**Sekretariatet**

Stævnekontoret, hvor dommere og hjælpere får startlister og afleverer resultatlister er placeret for enden at tribunen. Mette styrer alt det med lister og oplæring i Roster.

Sekretariatets åbningstider:

Lørdag kl. 11.00-18.00

Søndag kl. 9.00-17.00

**Startnummer**

Der vil ikke være startnumre til dette mesterskab.

**Kasteredskaber**

Indvejning af personlige redskaber foregår bag målstregen. Indvejning senest 1 time før første øvelse. Carsten Bomme er ansvarlig for indvejning. Ring 26286110 hvis han ikke lige er der.

Carsten sørger for at kasteredskaberne kommer ud til øvelsesstederne.

**Startlister**

Startlister hentes af øvelseslederen i sekretariatet (for enden at tribunen). Listerne leveres tilbage til sekretariatet umiddelbart efter endt konkurrence.

**Afkrydsning**

Der er ikke afkrydsning til DM mangekamp.

**Opvarmning**

Opvarmning kan foregå i Fælledparken, Sparta Hallen og Kastegården. Sparta Hallen kan også benyttes som rest area for mangekæmperne.

**Hækkeløb**

Vi skal være hurtige til at flytte hækkene.

Anja Lindholm styrer flytningen af hækkene. Så jer der skal flytte hække skal følge Anjas anvisninger.

**Lørdag er det hjælperne i 7-kampen, der hjælper med at flytte hække, mens det søndag er hjælperne i 10-kampen, der hjælper med at flytte hække.**

**Svingdommere**

Som svingdommer skal man tjekke at løberne ikke træder inden om stregen i svingene. Det er en god idé evt. at filme løbet, så det kan tjekkes efter følgende.

Svingdommere udstyres med flag, så I nemt kan markere, hvis I observerer noget og prøv at udpeg, hvor på banen det er sket.

**Seedninger og springhøjder**

Se regler om seedninger i vores praktisk info – springhøjder i stang og højde samt hvordan vi seeder i løbene.

**Præmieoverrækkelse**

Præmieoverrækkelse gennemføres umiddelbart efter endt mangekamp, såfremt der ikke er varslet protester/indsigelser. Der er forbundsmedaljer til 14-15 år, 16-17 år, 18-19 år samt 20-22 år, mens der i senior er DIF medalje til vinderen. For 10-11 år og 12-13 år vil der også være medaljer (dog ikke forbundsmedaljer).

Lørdag er det kun P13 og D13, der skal have medaljer.

Søndag er det P11, D11, P15, D15, P17, D17, P19, D19, P22, D22, K,M samt Masters.

**Radiokommunikation:**

Alle øvelsesleder skal huske at få en radio med ud til øvelsen, så vi kan komme i kontakt med hinanden. Sekretariatet, stævnekontor og andre nøglepersoner skal også have radio på sig.

Løb kommunikerer på kanal 2

Resten på kanal 3

